stanford-oval/wikipedia huggingface dataset:
1978
Syntyneitä > Heinäkuu–syyskuu

4. heinäkuuta – Kirit Pradyot Deb Barman, intialainen aatelinen ja poliitikko
5. heinäkuuta – Sari Multala, suomalainen kilpaurheilija ja poliitikko
6. heinäkuuta – Miina Maasola, suomalainen näyttelijä (k. 2014)
6. heinäkuuta – Eric Williams, yhdysvaltalainen koripalloilija
9. heinäkuuta – Linda Park, yhdysvaltalainen näyttelijä
9. heinäkuuta   - Lauri Salovaara, suomalainen radiojuontaja
21. heinäkuuta – Josh Hartnett, yhdysvaltalainen näyttelijä ja tuottaja
21. heinäkuuta – Damian Marley, jamaikalainen muusikko
23. heinäkuuta – Adriano Afonso Thiel Munoz, brasilialainen jalkapalloilija
25. heinäkuuta – Louise Brown, englantilainen koeputkilapsi (maailman ensimmäinen)
26. heinäkuuta – Silvia Moi, norjalainen oopperalaulaja
29. heinäkuuta – Johanna Tukiainen, suomalainen julkisuuden henkilö
1. elokuuta – Rafael Pires Vieira, brasilialainen jalkapalloilija
3. elokuuta – Patrice Abanda, kamerunilainen jalkapalloilija
8. elokuuta – Timo Ahmaoja, suomalainen jääkiekkoilija
8. elokuuta – Louis Saha, ranskalainen jalkapalloilija
9. elokuuta – Audrey Tautou, ranskalainen näyttelijä
13. elokuuta – Geir Pollestad, norjalainen poliitikko
17. elokuuta – Mehdi Baala, ranskalainen juoksija ja olympiamitalisti
17. elokuuta – Kirsi Ranto, suomalainen laulaja
18. elokuuta – Andy Samberg, yhdysvaltalainen rakennusinsinööri
22. elokuuta – Malin Crépin, ruotsalainen näyttelijä
23. elokuuta – Kobe Bryant, yhdysvaltalainen koripalloilija (k. 2020)
23. elokuuta – Julian Casablancas, yhdysvaltalainen laulaja ja laulunkirjoittaja
24. elokuuta – Ingvild H. Rishøi, norjalainen kirjailija
28. elokuuta – Kelly Overton, yhdysvaltalainen näyttelijä
29. elokuuta – Déborah Anthonioz, ranskalainen lumilautailija ja olympiamitalisti
6. syyskuuta – Inga DeCarlo Fung Marchand (”Foxy Brown”), yhdysvaltalainen hip hop -artisti
7. syyskuuta – Tuomas Marjamäki, suomalainen toimittaja ja kirjailija
10. syyskuuta – Marja Hintikka, suomalainen radio- ja televisiojuontaja
10. syyskuuta – Björn Strid, ruotsalainen laulaja (Soilwork)
13. syyskuuta – Kasseem Dean (”Swiss Beatz”), yhdysvaltalainen rap-artisti ja musiikkituottaja
18. syyskuuta – Billy Eichner, yhdysvaltalainen näyttelijä, koomikko ja tuottaja
21. syyskuuta – Pihla Penttinen, suomalainen näyttelijä
22. syyskuuta – Daniella Alonso, yhdysvaltalainen näyttelijä
22. syyskuuta – Mikko Leppilampi, suomalainen näyttelijä ja laulaja
26. syyskuuta – Mari Leppänen, suomalainen pappi ja tutkija
29. syyskuuta – Mohini Bhardwaj, yhdysvaltalainen telinevoimistelun olympiamitalisti
Syntyneitä > Lokakuu–joulukuu

2. lokakuuta – Seppo Honkonen, suomalainen teatteriohjaaja ja dramaturgi
6. lokakuuta – Samara Felippo, brasilialainen näyttelijä
12. lokakuuta – Georg Hettich, saksalainen yhdistetyn urheilija ja olympiavoittaja
14. lokakuuta – Kathleen Rubins, yhdysvaltalainen astronautti
18. lokakuuta – Olivia Lewis, maltalainen laulaja
19. lokakuuta – Marco Sneck, suomalainen kosketinsoittaja
21. lokakuuta – Ruth Lillegraven, norjalainen kirjailija
25. lokakuuta – Markus Pöyhönen, suomalainen pikajuoksija
27. lokakuuta – Vanessa-Mae Vanakorn Nicholson (”Vanessa-Mae”), brittiläinen viulisti
2. marraskuuta – Mikko Karppi, suomalainen kirjailija ja pikajuoksija
2. marraskuuta – Noah Ngeny, kenialainen keskimatkojen juoksija
6. marraskuuta – Taryn Manning, yhdysvaltalainen näyttelijä, laulaja ja lauluntekijä
7. marraskuuta – Aleksi Valavuori, suomalainen liikemies, televisiojuontaja ja urheilumanageri
7. marraskuuta – Mohammed Aboutrika, egyptiläinen jalkapalloilija
8. marraskuuta – Erling Sande, norjalainen poliitikko
10. marraskuuta – Eve Jihan Jeffers (”Eve”), yhdysvaltalainen laulaja
12. marraskuuta – Miika Niemelä, suomalainen muusikko ja multi-instrumentalisti
14. marraskuuta – Esben Lunde Larsen, tanskalainen poliitikko
17. marraskuuta – Rachel McAdams, kanadalainen näyttelijä
21. marraskuuta – Samuli Torssonen, suomalainen elokuvaohjaaja
25. marraskuuta – Anna Halonen, suomalainen valtiotieteilijä, presidentti Tarja Halosen tytär
29. marraskuuta – Ville Ranta, suomalainen pilapiirtäjä ja sarjakuvataiteilija
30. marraskuuta – Gael García Bernal, meksikolainen näyttelijä
30. marraskuuta – Robert Kirkman, yhdysvaltalainen sarjakuvataiteilija (The Walking Dead)
2. joulukuuta – Nelly Furtado, kanadalainen laulaja
2. joulukuuta – Chris Wolstenholme, brittiläinen Muse-yhtyeen basisti ja taustalaulaja
6. joulukuuta – Mijailo Mijailović, Anna Lindhin serbialaissyntyinen surmaaja
8. joulukuuta – Ian Somerhalder, yhdysvaltalainen näyttelijä
18. joulukuuta – Katie Holmes, yhdysvaltalainen näyttelijä
26. joulukuuta – Aki Linnanahde, suomalainen juontaja, toimittaja ja tuottaja
29. joulukuuta – Alexis Amore, perulainen pornonäyttelijä
Antti Kivimäki, suomalainen tiedetoimittaja ja kirjailija
Kuolleita > Tammikuu–maaliskuu

1. tammikuuta – Ture Hollstén, suomalainen RKP:n kansanedustaja (s. 1896)
1. tammikuuta – Alma Raatikainen, suomalainen kirjailija (s. 1916)
3. tammikuuta – Helge Jung, Ruotsin puolustusvoimien komentaja (s. 1886)
7. tammikuuta – Ester Hallio, suomalainen taidemaalari (s. 1895)
8. tammikuuta – Ilmari Caselius, suomalainen oikeustieteen professori (s. 1893)
13. tammikuuta – Hubert Humphrey, Yhdysvaltain varapresidentti 1965–1969 (s. 1911)
14. tammikuuta – Kurt Gödel, itävaltalais-yhdysvaltalainen matemaatikko (s. 1906)
14. tammikuuta – Hubert Humphrey, yhdysvaltalainen poliitikko (s. 1911)
16. tammikuuta – Allan Hallila, suomalainen kenraali (s. 1917)
18. tammikuuta – John Lyng, norjalainen poliitikko ja ministeri (s. 1905)
20. tammikuuta – Viljami Kalliokoski, suomalainen poliitikko ja maanviljelysneuvos (s. 1894)
28. tammikuuta – Greta Johansson, ruotsalainen uimahyppääjä ja uimari (s. 1895)
6. helmikuuta – Uuno Pesonen, suomalainen geodeetti ja professori (s. 1892)
8. helmikuuta – Hans Stuck, saksalais-itävaltalainen kilpa-autoilija (s. 1900)
9. helmikuuta – Herbert Kappler, saksalainen SS-Obersturmbannführer ja sotarikollinen (s. 1907)
11. helmikuuta – Harry Martinson, vuoden 1974 Nobelin kirjallisuuspalkinnon saanut ruotsalainen kirjailija (s. 1904)
14. helmikuuta – Antti Kukkonen, suomalainen poliitikko ja rovasti (s. 1889)
17. helmikuuta – Artemi Artsihovski, venäläinen arkeologi ja historioitsija (s. 1902)
18. helmikuuta – Markus Tavio, suomalainen arkkitehti (s. 1911)
21. helmikuuta – Hagar Olsson, suomalainen kirjailija (s. 1893)
27. helmikuuta – Robert Sobukwe, eteläafrikkalainen poliitikko, Pan Africanist Congress -puolueen perustaja (s. 1924)
1. maaliskuuta – Reino Oittinen, suomalainen koulumies ja poliitikko (s. 1912)
3. maaliskuuta – Otto Steinert, saksalainen valokuvaaja (s. 1915)
12. maaliskuuta – John Cazale, yhdysvaltalainen näyttelijä (s. 1935)
12. maaliskuuta   – Lauri Viljanen, suomalainen kultaseppä, yritysjohtaja ja kauppaneuvos (s. 1888)
14. maaliskuuta – Esti Heiniö, suomalainen kirjailija (s. 1897)
16. maaliskuuta – Alfred Müller Armack, saksalainen kansantaloustieteilijä ja sosiologi (s. 1901)
20. maaliskuuta – Lauri Leino, suomalainen näyttelijä ja teatterinjohtaja (s. 1904)
22. maaliskuuta – Juho Pyy, suomalainen taloustirehtööri ja SDP:n kansanedustaja (s. 1884)
23. maaliskuuta – Jens Sønderup, tanskalainen poliitikko (s. 1894)
23. maaliskuuta – Aki Tammisto, suomalainen pikajuoksija ja urheilutoimittaja (s. 1915)
28. maaliskuuta – Lennart Oesch, suomalainen jääkärikenraali (s. 1892)
Kuolleita > Huhtikuu–kesäkuu

2. huhtikuuta – Ray Noble, englantilainen säveltäjä ja orkesterinjohtaja (s. 1903)
8. huhtikuuta – Lon L. Fuller, yhdysvaltalainen filosofi (s. 1902)
10. huhtikuuta – Aarno Peromies, suomalainen kirjallisuuden kääntäjä (s. 1926)
16. huhtikuuta – Lucius D. Clay, yhdysvaltalainen kenraali (s. 1897)
16. huhtikuuta – Rafael von Frenckell, suomalainen yritysjohtaja ja vuorineuvos (s. 1883)
16. huhtikuuta – Nagamichi Kuroda, japanilainen lintutieteilijä (s. 1889)
16. huhtikuuta – Philibert Tsiranana, Madagaskarin ensimmäinen presidentti (s. 1912)
18. huhtikuuta – Anastasie Mannerheim, Suomen marsalkka Mannerheimin tytär (s. 1893)
25. huhtikuuta – Håkan Brunberg, suomalainen taidemaalari (s. 1905)
28. huhtikuuta – Mohammed Daud Khan, Afganistanin presidentti (s. 1909)
28. huhtikuuta – Roman Karmen, neuvostoliittolainen elokuvaohjaaja (s. 1906)
29. huhtikuuta – Eero Kuusisaari, suomalainen jääkärieversti (s. 1891)
1. toukokuuta – Aram Hatšaturjan, neuvostoliittolainen (armenialainen) säveltäjä (s. 1903)
9. toukokuuta – Aldo Moro, Italian pääministeri (kaapattiin ja murhattiin) (s. 1916)
18. toukokuuta – Ilkka Ryömä, suomalainen kirjallisuuden suomentaja (s. 1937)
19. toukokuuta – Kai Lappalainen, suomalainen näyttelijä, teatteriohjaaja ja lavastaja (s. 1924)
20. toukokuuta – Yrjö Halme, suomalainen toimittaja ja kirjailija (s. 1894)
21. toukokuuta – Gustaf von Numers, suomalainen heraldikko, monien kunnanvaakunoiden suunnittelija (s. 1912)
25. toukokuuta – Artur Vader, virolainen kommunistipoliitikko, Neuvosto-Viron korkeimman neuvoston puheenjohtaja (s. 1920)
29. toukokuuta – Ali Soilih, komorien diktaattori vuosina 1976–1978 (s. 1937)
31. toukokuuta – Uuno Laukka, suomalainen valokuvaaja (s. 1914)
5. kesäkuuta – Naum Levin, suomalainen viulisti (s. 1907)
7. kesäkuuta – Ronald George Wreyford Norrish, vuoden 1967 Nobelin kemianpalkinnon saanut brittiläinen kemisti (s. 1897)
10. kesäkuuta – Väinö Muinonen, suomalainen juoksija (s. 1898)
11. kesäkuuta – Pertti Poutiainen, suomalainen shakinpelaaja (s. 1952)
15. kesäkuuta – Alli Wiherheimo, suomalainen opetusneuvos (Kotilieden pitkäaikainen päätoimittaja) (s. 1895)
20. kesäkuuta – Ali Alava, suomalainen poliisi ja kirjailija (s. 1908)
20. kesäkuuta – Mark Robson, yhdysvaltalainen elokuvaohjaaja, tuottaja ja leikkaaja (s. 1913)
21. kesäkuuta – Martti Kaila, suomalainen psykiatri ja professori (s. 1900)
22. kesäkuuta – Jens Otto Krag, Tanskan pääministeri (s. 1914)
Kuolleita > Heinäkuu–syyskuu

1. heinäkuuta – René Malaise, ruotsalainen entomologi, tutkimusmatkailija ja taidekeräilijä (s. 1892)
4. heinäkuuta – Anna-Maija Aalto, suomalainen taidemaalari (s. 1918)
7. heinäkuuta – Francisco Mendes, Guinea-Bissaun pääministeri (s. 1939)
10. heinäkuuta – Pentti Sarpaneva, suomalainen korusuunnittelija ja muotoilija (s. 1925)
21. heinäkuuta – Urpo Hansson, suomalainen näyttelijä (s. 1900)
27. heinäkuuta – Willem van Otterloo, alankomaalainen kapellimestari ja säveltäjä (s. 1907)
29. heinäkuuta – Umberto Nobile, italialainen ilmailija (s. 1885)
1. elokuuta – Hope Mirrlees, brittiläinen kirjailija (s. 1887)
5. elokuuta – Ingmar Englund, suomalainen kitaristi, banjonsoittaja, sovittaja ja orkesterinjohtaja (s. 1920)
6. elokuuta – Paavi Paavali VI (sydänkohtaus) (s. 1897)
6. elokuuta – Victor Hasselblad, ruotsalainen optikko ja hienomekaanikko (s. 1906)
7. elokuuta – Sole Uexküll, suomalainen teatterikriitikko (s. 1920)
14. elokuuta – Joe Venuti, italialais-yhdysvaltalainen jazzviulisti (s. 1903)
20. elokuuta – C. William O'Neill, yhdysvaltalainen poliitikko ja kuvernööri (s. 1916)
21. elokuuta – Nicolaas Johannes Diederichs, Etelä-Afrikan presidentti (s. 1903)
22. elokuuta – Jomo Kenyatta, Kenian presidentti (s. 1893)
24. elokuuta – Louis Prima, italialais-yhdysvaltalainen laulaja, näyttelijä ja trumpetisti (s. 1910)
26. elokuuta – Rolf B. Berner, suomalainen Edistyspuolueen kansanedustaja (s. 1894)
26. elokuuta – Charles Boyer, ranskalais-yhdysvaltalainen näyttelijä (s. 1899)
28. elokuuta – Robert Shaw, englantilainen näyttelijä (s. 1927)
31. elokuuta – Lee Garmes, yhdysvaltalainen elokuvaaja (s. 1898)
7. syyskuuta – Keith Moon, brittiläinen rumpali (The Who) (s. 1946)
9. syyskuuta – Jack Warner, yhdysvaltalainen elokuvaohjaaja (s. 1916)
11. syyskuuta – Ronnie Peterson, ruotsalainen Formula 1 -kuljettaja (s. 1944)
15. syyskuuta – Willy Messerschmitt, saksalainen lentokonesuunnittelija (s. 1898)
26. syyskuuta – Georgi Markov, bulgarialainen toimittaja, kirjailija ja toisinajattelija (s. 1929)
26. syyskuuta – Manne Siegbahn, vuoden 1924 Nobelin fysiikanpalkinnon saanut ruotsalainen fyysikko (s. 1886)
28. syyskuuta – Paavi Johannes Paavali I (s. 1912)
Kuolleita > Lokakuu–joulukuu

1. lokakuuta – Veikko Kaseva, suomalainen kuumailmapalloilija (s. 1928)
3. lokakuuta – Kirsti Hollming, suomalainen Kokoomuksen kansanedustaja (s. 1932)
3. lokakuuta – Aaro Kenttä, Tilastokeskuksen ylijohtaja (s. 1933)
3. lokakuuta – Olavi Majlander, suomalainen Kristillisen liiton kansanedustaja (s. 1916)
3. lokakuuta – Arto Merisaari, suomalainen SKDL:n kansanedustaja (s. 1940)
3. lokakuuta – Antti Pohjonen, Vaasan läänin maaherra (s. 1926)
9. lokakuuta – Jacques Brel, belgialainen säveltäjä ja laulaja (s. 1929)
16. lokakuuta – Dan Dailey, yhdysvaltalainen näyttelijä ja tanssija (s. 1915)
19. lokakuuta – Byron Elsworth Barr (”Gig Young”), yhdysvaltalainen näyttelijä (s. 1913)
20. lokakuuta – Aarno Palmunen, suomalainen runoilija (s. 1936)
21. lokakuuta – Toivo Hyytiäinen, suomalainen keihäänheittäjä (s. 1925)
22. lokakuuta – Anastas Mikojan, Neuvostoliiton presidentti (s. 1895)
29. lokakuuta – Geoffrey Unsworth, brittiläinen elokuvaohjaaja (s. 1914)
1. marraskuuta – Leo Laukkanen, suomalainen kuvanveistäjä (s. 1913)
7. marraskuuta – Gene Tunney, yhdysvaltalainen nyrkkeilijä (s. 1897)
8. marraskuuta – Norman Rockwell, yhdysvaltalainen taidemaalari ja kuvittaja (s. 1894)
10. marraskuuta – Jussi Mäntynen, suomalainen kuvanveistäjä (s. 1886)
15. marraskuuta – Margaret Mead, yhdysvaltalainen antropologi (s. 1901)
18. marraskuuta – Jim Jones, yhdysvaltalainen uskonnollinen vaikuttaja, Kansan temppeli -lahkon perustaja (s. 1931)
20. marraskuuta – Giorgio de Chirico, italialainen taidemaalari (s. 1888)
24. marraskuuta – Fjalar Jarva, Suomen poliisiylijohtaja (s. 1910)
27. marraskuuta – Harvey Milk, sanfranciscolainen kaupunginvaltuutettu (s. 1930) (ammuttiin)
27. marraskuuta   – George Moscone, San Franciscon pormestari (ammuttiin) (s. 1929)
4. joulukuuta – Tancred Ibsen, norjalainen elokuvaohjaaja (s. 1893)
4. joulukuuta – Lauri Saarnio, suomalainen psykiatrian professori (s. 1898)
8. joulukuuta – Golda Meir, Israelin pääministeri (s. 1898)
10. joulukuuta – Ed Wood Jr., yhdysvaltalainen elokuvaohjaaja (s. 1924)
11. joulukuuta – A. C. Normann, tanskalainen poliitikko (s. 1904)
11. joulukuuta – Vincent du Vigneaud, vuoden 1955 Nobelin kemianpalkinnon saanut yhdysvaltalainen biokemisti (s. 1901)
12. joulukuuta – Lyyli Grönlund, neuvostoliitonsuomalainen toimittaja, suomentaja ja kirjailija (s. 1905)
12. joulukuuta – Matti Tapio, suomalainen teatteriohjaaja, näyttelijä ja teatterinjohtaja (s. 1926)
14. joulukuuta – Salvador de Madariaga y Rojo, espanjalainen kirjailija ja diplomaatti (s. 1886)
17. joulukuuta – Josef Frings, saksalainen katolinen arkkipiispa ja kardinaali (s. 1887)
27. joulukuuta – Houari Boumédiènne, Algerian presidentti (s. 1925)
28. joulukuuta – Esko Karvinen, suomalainen liikuntatieteilijä ja professori (s. 1922)
Nobelin palkinnot

Nobelin fysiikanpalkinto: Pjotr Kapitsa, Arno Penzias ja Robert Woodrow Wilson
Nobelin kemianpalkinto: Peter D. Mitchell
Nobelin lääketieteen palkinto: Werner Arber, Daniel Nathans ja Hamilton O. Smith
Nobelin kirjallisuuspalkinto: Isaac Bashevis Singer
Nobelin rauhanpalkinto: Anwar Sadat ja Menachem Begin
Muuta

Elokuvavuosi 1978
Kirjallisuusvuosi 1978
Musiikkivuosi 1978
Urheiluvuosi 1978
Videopelivuosi 1978
Aiheesta muualla

Kuvia tai muita tiedostoja aiheesta 1978 Wikimedia Commonsissa
Italian pääministeri Moro terroristien vankina
Space Invaders
Saoirse Ronan

| Saoirse Ronan |
| --- | --- |
 Saoirse Ronan vuonna 2016.
Henkilötiedot
Koko nimi:  Saoirse Úna Ronan
Syntynyt: 12. huhtikuuta 1994 (ikä 30) Bronx, New York, New York, Yhdysvallat
Ammatti:  näyttelijä
Näyttelijä
Aktiivisena:  2003–
Merkittävät roolit:   Sovitus  Brooklyn  Lady Bird  Pikku naisia 
Palkinnot
 Parhaan naispääosan Golden Globe 2017 Lady Bird 
 Nimikirjoitus
Aiheesta muualla
IMDb 
Elonet
AllMovie
Saoirse Úna Ronan (lausutaan /ˈsɜrʃə ˈuːnə ˈroʊnən/; s. 12. huhtikuuta 1994 Bronx, New York, New York) on irlantilainen näyttelijä.
Ronanin ura alkoi Irlannin televisiosta vuonna 2003. Hän on saanut neljä Oscar-ehdokkuutta rooleistaan elokuvissa Sovitus (2007), Brooklyn (2015), Lady Bird (2017) ja Pikku naisia (2019). Muita merkittäviä rooleja hän on tehnyt muun muassa elokuvissa Oma taivas (2009), Hanna (2011), Vieras (2013) ja The Grand Budapest Hotel (2014).
Vuonna 2017 Ronan palkittiin parhaan naispääosan Golden Globella roolistaan Greta Gerwigin elokuvassa Lady Bird.
Varhaisvaiheet

Saoirse Ronan syntyi New Yorkin Bronxissa irlantilaisten Monica ja Paul Ronanin ainoaksi lapseksi. Hänen vanhempansa ovat lähtöisin Dublinista ja asuivat Yhdysvalloissa paperittomina maahanmuuttajina. Perheellä oli New Yorkissa talousvaikeuksia, ja Saoirsen isä työskenteli rakennusmiehenä ja baarimikkona ennen kuin kouluttautui näyttelijäksi. Hän oli myös mukana paikallisen irlantilaisteatterin näytöksissä. Kun Saoirse oli kolmevuotias, perhe muutti takaisin Irlantiin. Saoirse varttui Ardattinin kylässä Carlow’n kreivikunnassa. Hän opiskeli ensin julkisessa koulussa ja myöhemmin yksityisen tuutorin kanssa kotona. Teini-ikäisenä Saoirse muutti vanhempiensa kanssa Howthin kalastajakylään Dublinin liepeille.
Ura

Ronan näytteli nuorena Irlannin televisiossa. Hänellä oli rooli televisiokanava RTÉ:n sarjassa Clarence Streetin lääkäriasema (The Clinic). Samoihin aikoihin Ronan koe-esiintyi Luna Lovekivan rooliin elokuvaan Harry Potter ja Feeniksin kilta, mutta osan sai Evanna Lynch.
Ronanin ensimmäinen elokuva oli kaupallisesti epäonnistunut romanttinen komedia Äidin poikaystävä (2007). Samana vuonna Ronan teki läpimurtonsa Briony Tallisina elokuvassa Sovitus, jossa hän näytteli Keira Knightleyn ja James McAvoyn kanssa. Hän esittää kirjallisesti lahjakasta nuorta tyttöä, jonka sepittämä valhe vaikuttaa monen ihmisen elämään. Ronan oli vain 12-vuotias koe-esiintyessään rooliin, ja kriitikot huomioivat hänen kykynsä ensimmäistä kertaa. Ronan oli roolistaan ehdolla Bafta-, Oscar- ja Golden Globe -palkinnon saajaksi.
Heinäkuussa 2007 Ronan valittiin esittämään Susie Salmonin pääosaroolia Alice Seboldin romaaniin pohjautuvassa Peter Jacksonin elokuvassa Oma taivas. Rankasta aiheestaan huolimatta elokuvassa ei ollut raakoja kohtauksia, joten 13-vuotias Ronan saattoi näytellä roolin ilman suurta henkistä painolastia. Kriitikoiden vastaanotto oli nuivahko, mutta Ronan sai myönteistä palautetta työstään ja häntä pidettiin ”kypsänä ikäisekseen”. Ronan näytteli vuonna 2008 kahdessa elokuvassa; hän teki sivuroolin elokuvassa Houdini ja rakkauden kahleet ja esitti sankarillista teiniä elokuvassa Hehkuva kaupunki. Kumpikaan ei menestynyt kaupallisesti, ja eräs kriitikko piti jälkimmäistä Ronanin kykyjen haaskauksena.
Ronan esitti sivuroolissa puolalaista orpoa toisen maailmansodan aikaan sijoittuvassa elokuvassa The Way Back (2010). Vuonna 2011 Ronan näytteli nimiroolia Sovitus-ohjaaja Joe Wrightin toimintaelokuvassa Hanna. Rooliin valmistautuminen vaati taistelulajien harjoittelua, sillä Ronan esitti palkkamurhaajaksi koulutettavaa 15-vuotiasta tyttöä, ja hän teki itse stunt-kohtauksensa. Vuonna 2013 Ronan oli pääosassa Stephenie Meyerin romaaniin perustuvassa elokuvassa Vieras sekä Meg Rosoffin romaaniin perustuvassa elokuvassa How I Live Now. Ronan sai kriitikoilta kehuja intensiteetistään ja läsnäolostaan valkokankaalla, mutta kumpikaan elokuva ei juuri tuottanut lipputuloja.
Vuonna 2015 Ronan esitti pääosaa jännitystrillerissä Stockholm, Pennsylvania sekä draamaelokuvassa Brooklyn. Vuonna 2015 kerrottiin Ronanin saaneen pääosan Anton Tšehovin Lokki-näytelmään perustuvasta Michael Mayerin ohjaamasta elokuvasta.
Vuonna 2017 Ronan näytteli pääroolin Greta Gerwigin elokuvassa Lady Bird, josta hänet palkittiin parhaan naispääosan Golden Globella.
Vuonna 2019 Ronan oli jälleen parhaan naispääosan Oscar- Golden Globe- ja Bafta-ehdokkaana Jo Marchin roolistaan Louisa May Alcottin romaaniin perustuvassa Pikku naisia -uusintafilmatisoinnissa. Häntä pidettiin tässä vaiheessa jo ansioituneena näyttelijänä, ja hän oli toiseksi nuorin jo neljä kertaa Oscar-ehdokkaana ollut naisnäyttelijä Jennifer Lawrencen jälkeen.
Julkisuuskuva

Ronan pääsi vuonna 2020 The Irish Times -lehdessä Irlannin suurimpien näyttelijöiden listan sijalle 6. Vuonna 2018 hän oli Maxim-lehden Hot 100-listalla ja samana vuonna Net-a-Porter valitsi hänet parhaiten pukeutuvien naisten listalle.
Yksityiselämä

Ronanilla on Irlannin ja Yhdysvaltojen kaksoiskansalaisuus. Hän on läheinen vanhempiensa kanssa ja asui heidän luonaan 19-vuotiaaksi asti. Ronan on seurustellut vuodesta 2018 lähtien skotlantilaisen näyttelijän Jack Lowdenin kanssa. He näyttelivät yhdessä elokuvassa Kaksi kuningatarta. Ronan asuu pääasiassa Dublinissa ja Lontoossa, mutta pitää itseään myös newyorkilaisena.
Ronan kertoi vuonna 2018 pitävänsä sosiaalista mediaa ”stressaavana”, eikä hänellä sen vuoksi ole tilejä sosiaalisen median kanavilla. Hän on ollut mukana lasten ja kodittomien oikeuksia tukevissa kampanjoissa Irlannissa. Ronan myös tukee julkisesti HLBT-yhteisöä ja on äänestänyt Irlannissa homoavioliittojen puolesta.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2007 | The Christmas Miracle of Jonathan Toomey | The Christmas Miracle of Jonathan Toomey | Celia Hardwick |
| 2007 | Äidin poikaystävä | I Could Never Be Your Woman | Izzie Mensforth |
| 2007 | Sovitus | Atonement | 13-vuotias Briony Tallis |
| 2008 | Houdini ja rakkauden kahleet | Death Defying Acts | Benji McGarvie |
| 2008 | Hehkuva kaupunki | City of Ember | Lina Mayfleet |
| 2009 | Oma taivas | The Lovely Bones | Susie Salmon |
| 2010 | The Way Back | The Way Back | Irena Zielińska |
| 2010 | Kätkijät | Arrietty | Arrietty (ääni engl. versiossa) |
| 2011 | Hanna | Hanna | Hanna Heller |
| 2011 | Violet & Daisy | Violet & Daisy | Daisy |
| 2012 | Byzantium | Byzantium | Eleanor Webb |
| 2013 | Vieras | The Host | Melanie Stryder / Vaeltaja ”Wanda” |
| 2013 | How I Live Now | How I Live Now | Daisy |
| 2013 | Justus ja urheat ritarit | Justin and the Knights of Valour | Talia (äänirooli) |
| 2014 | The Grand Budapest Hotel | The Grand Budapest Hotel | Agatha |
| 2014 | Muppets Most Wanted | Muppets Most Wanted | balettitanssija (cameo) |
| 2014 | Lost River | Lost River | Rat |
| 2015 | Stockholm, Pennsylvania | Stockholm, Pennsylvania | Leia Dargon |
| 2015 | Brooklyn | Brooklyn | Éilis Lacey |
| 2017 | Loving Vincent | Loving Vincent | Marguerite Gachet (äänirooli) |
| 2017 | Lady Bird | Lady Bird | Christine ”Lady Bird” McPherson |
| 2017 | Rannalla | On Chesil Beach | Florence Ponting |
| 2018 | The Seagull | The Seagull | Nina Zarechnaya |
| 2018 | Kaksi kuningatarta | Mary Queen of Scots | Maria Stuart |
| 2019 | Pikku naisia | Little Women | Josephine ”Jo” March |
| 2020 | Ammonite | Ammonite | Charlotte Murchison |
| 2021 | The French Dispatch | The French Dispatch | narkkari / showtyttö #1 |
| 2022 | See How They Run | See How They Run | konstaapeli Stalker |
| Musiikkivideot> Vuosi | Musiikkivideot> Artisti | Musiikkivideot> Kappale | Musiikkivideot>  | Musiikkivideot>  |
| --- | --- | --- | --- | --- |
| 2013 | Bat for Lashes | ”Garden’s Heart” |  |  |
| 2016 | Hozier | ”Cherry Wine” |  |  |
| 2017 | Ed Sheeran | ”Galway Girl” |  |  |
| Teatteri> Vuosi | Teatteri> Suomenkielinen nimi | Teatteri> Alkuperäinen nimi | Teatteri> Rooli | Teatteri> Esityspaikka |
| --- | --- | --- | --- | --- |
| 2016 | Noitavaino | The Crucible | Abigail Williams | Walter Kerr Theatre, Broadway |
| 2021 | Macbeth | Macbeth | Lady Macbeth | Almeida Theatre, West End |
Aiheesta muualla

Wikimedia Commonsissa on kuvia tai muita tiedostoja aiheesta .
Saoirse Ronan Internet Movie Databasessa. (englanniksi)
Saoirse Ronan Elonetissä.
Saoirse Ronan Allmoviessa (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Deutsche Synchronkartei  Deutsche Biographie  DDB  Elonet 
Muut:  IdRef 
Saoirse Ronan Toronton elokuvajuhlilla 2015.
Ronan elokuvan Kaksi kuningatarta ensi-illassa 2018.